Okha-winkels | SARIE
Okha-winkels	deur Lounette Fourie and Anita Rossouw
Hulle ondersteun toonaangewende SA kunstenaars en vakmanne en die handgemaakte glasvase, kersstaanders van gedraaide hout, riempiesbank en gemakstoel is alles plaaslik vervaardig. Die ontwerpspan werk ook nou saam met argitekte om unieke binneruimtes te skep.
Besoek Okha in die nuwe Cape Quarter, Somersetweg 27 (021 419 7003), en by Hatfieldstraat 109 (021 461 7233).
Loer ook na hul katalogus op www.okha.com, of kontak hulle per e-pos by info@okha.com. Pierre Korkie: 48 uur-spertyd verval vandag | Maroela Media
Die 48 uur-spertyd vir die betaling van ŉ losprys in ruil vir die vrylating van Pierre Korkie, ŉ Bloemfonteinse onderwyser wat deur Al Kaïda-militante in Jemen gyselaar gehou word, verstryk Woensdagmiddag.
“Ons het nog nie nuwe verwikkelinge om aan te meld nie,” het Imtiaz Sooliman, stigter van die humanitêre welsynsorganisasie Gift of the Givers, gesê.
“Ons is van derde partye afhanklik om met die ontvoerders te onderhandel, en al gaan dinge stadig, is ons tans meer optimisties as wat ons sedert 26 Januarie was,” het Sooliman gesê.
Volgens Sooliman sal die organisasie op ŉ gepaste tyd ŉ volledige uiteensetting gee van die stappe wat hulle geneem het om Korkie se vrylating te probeer verseker.
Korkie en sy vrou, Yolande, is in Mei verlede jaar in Taiz ontvoer nadat hulle vir Amerikaanse toeriste aangesien is. Yolande is op 10 Januarie met die hulp van Gift of the Givers vrygelaat sonder dat daar ŉ losprys vir haar lewe betaal is. Die ontvoerders eis egter ŉ losprys van R32 miljoen vir Pierre se vrylating.
Pierre Korkie yemen
Moby Dick-asteroïde skoonveld
Ons bly hoop en glo dat daar uitkoms sal wees.